Siya namundag sa Bologna, na kaidto parte kan pagsasadiri nin Papa; siya nagpoon magadal musika nin amayon, duman nakanood siya magkawat nin harpsichord asin byolin; dangan nagadal siyang counterpoint.  Sa edad na 17 nakasurat na siyang misa, sarong motet, asin pakamurugtak kan Magnificat; dangan kan 1678 nasurat niya an inot niyang opera asin oratorio. Durante kan pagestar niya sa Parma, kun saen siya nagadal ki Giuseppe Corsi da Celano, nakabilog siya nin sadiring istilo para sa pansimbahan na musika; asin kan saiyang mga psalmo saka an pagkamurugtak sa surat musika niya kan 1680 asin 1690 nahihiling an impluwensya ni Corsi. Dangan kaidto nagpasiring siyang Venice, seguro daa huli sa produksyon kan  saro sa saiyang mga opera.